Tkinter

 
Moodul tkinter (koos alammooduliga tkinter.tkk) on graafiliste kasutajaliideste loomise vahend, mis kuulub programmeerimiskeele Pythoni standardvarustusse. Tkinter moodulid põhinevad laialt levinud teegil nimega Tk, mida kasutatakse ka teistes programmeerimiskeeltes.
Tkinteri töötas välja Fredrik Lundh ja Scriptics. Nimi "Tkinter" tuleneb väljendist "Tk interface".
Tkinter on vaikimisi kaasatud Pythoni Linuxi, Microsoft Windowsi ja Mac OS X-i installipakettidesse.
Lisaks tkinterile on olemas ka teisi alternatiivselt populaarseid graafilise kasutajaliidese teeke, nagu näiteks wxPython, PyQt (PySide), Pygame, Pyglet, ja PyGTK.
Tööpõhimõte.
Sarnaselt teiste tänapäevaste Tk köidetega rakendatakse Tkinter Pythoni pakendina "(Pyhton wrapper)" Pythoni tõlki "(Python intrepeter)" manustatud Tcl-tõlgi ümber. Tkinteri kutsungid tõlgitakse Tcl käskudeks, mis saadetakse sissehitatud Tcl tõlki. See muudab võimalikuks Pyhtoni ja Tcl-i kasutamise samas rakenduses.
Python 2.7 ja Python 3.1 sisaldavad ka Tk 8.5-st pärit stiliseeritud TK (""themed Tk" / "ttk")" funktsionaalsust. Selle funktsionaalsusega saab Tk vidinatele vähese vaevaga rakendada rakendust ümbritseva operatsioonisüsteemile omaseid stiilielemente.
Tkinteriga seotud definitsioonid.
Tkinteri osad saab jagada järgmistesse klassidesse:
Vidinad (Widgets).
Aken (Window)
Sellel terminil on kontekstist sõltuvalt erinevaid tähendusi, kuid üldiselt viitab see ristkülikukujulisele alale kasutaja ekraanil, mida saab kasutada programmidega suhtlemiseks. Eraldiseisev aken (Top Level Window), on aken, mis eksisteerib ekraanil teistest akendest iseseisvalt. Sellel on standardsed operatsioonisüsteemile stiilikohased juhtnupud ja raam. Seda saab mööda töölauda ringi liigutada ja enamasti saab ka selle suurust muuta.
Raam (Frame)
Raam on peamine vidinate organiseerimismeetod tkinteris. Raami all mõeldakse vidinat, mis hõlmab ristkülikukujulist ala. Raam võib omakorda sisaldada teisi vidinaid.
Sisuliselt raam üksinda on ainult n.ö tühi aken, millesse ei ole paigutatud ühtegi vidinat. 
Vidin (Widget)
Vidinateks nimetatakse üldist terminit nn ehitusplokkide kohta, millest rakenduse graafiline kasutajaliides koosneb. Tkinter toetab 18 põhilist vidinat.
Kuuluvussuhe (Child and parent relationship) – hetkest, kui vidin luuakse, määratakse automaatselt talle ka kohe kuuluvussuhe. Näiteks kui lisada tekstikast raami sisse, siis on raam tekstikasti ülem ja tekstikast raami alam.
Mikserid ().
Tkinteri moodulis on lisaks vidinatele eraldi abiklass, mida nimetatakse mikseriteks. Mikser on klass, mis on loodud kasutamiseks teiste klassidega koos, kasutades mitmikkuuluvussuhet. Mikerklass ei ole mõeldud iseseisvaks kasutamiseks.
Geomeetrilised mikserid.
Tavaline paigutus (Place)
 Tavaline paigutus paigutab vidina koordinaatidega määratud kohta. Vajalik sisestada soovitavad koordinaadid.
Ruudustikmeetod (Grid)
 Ruudustikmeetodiga paigutatakse elemente tabeli põhimõttel. Vajalik sisestada soovitav rida ja veerg.
Pakkimismeetod (Pack)
 Pakkimismeetodiga paigutatakse elemendid järjest nende ülemraami, käsitledes neid lihtsalt kui ristkülikukujulisi kaste. Pole vaja midagi sisestada.
Tkinteri rakendamine programmides.
Vidinate rakendamise protsess.
Vidinatega tegelemisel on enamasti neli faasi:
 Vidina loomine mingis raamistikus ja sellele tunnuse omistamine.
 Vidina raamistikku paigutamine, et see oleks rakenduse käivitades kasutajale nähtav.
2) Seadistamine (Configure)
 Vidina atribuutidele väärtuste omistamine.
 Vidina sidumine mingi funktsiooni või sündmusega ("event"). 
Allpool on näiteks toodud üks Python 3 Tkinteri programm, milles on kasutatud kolme vidinat ("label, button ja entry)." Programmi eesmärk on küsida kasutajalt sisendina tema nimi ja siis kasutajat selle nimega tervitada. (Python 2 puhul peab mooduli importimisel sõna "tkinter" puhul kasutama esisuurtähte – "Tkinter".)
from tkinter import *
from tkinter import ttk
from tkinter import messagebox
def tervita():
 tervitus = 'Tere ' + nimi.get()
 messagebox.showinfo(message=tervitus)
raam = Tk()
raam.title("Tervitaja")
silt = ttk.Label(raam, text="Nimi")
silt.place(x=5, y=5)
nimi = ttk.Entry(raam)
nimi.place(x=70, y=5, width=150)
nupp = ttk.Button(raam, text="Tervita!", command=tervita)
nupp.place(x=70, y=40, width=150)
raam.mainloop()
Järgnevalt luuakse 3 kasutajaliidese komponenti e vidinat (ingl "widget").
Välislingid.
__SISUKORDEES__
__UUEALAOSALINK__